CELEX: 62018CN0404
Language: hu
Date: 2018-06-19 00:00:00
Title: C-404/18. sz. ügy: Az Arbeidsrechtbank Antwerpen (Belgium) által 2018. június 19-én benyújtott előzetes döntéshozatal iránti kérelem – Jamina Hakelbracht, Tine Vandenbon, Instituut voor de Gelijkheid van Vrouwen en Mannen kontra WTG Retail BVBA

3.9.2018   
            
            
               HU
            
            
               Az Európai Unió Hivatalos Lapja
            
            
               C 311/8
            
         
      Az Arbeidsrechtbank Antwerpen (Belgium) által 2018. június 19-én benyújtott előzetes döntéshozatal iránti kérelem – Jamina Hakelbracht, Tine Vandenbon, Instituut voor de Gelijkheid van Vrouwen en Mannen kontra WTG Retail BVBA
      (C-404/18. sz. ügy)
      (2018/C 311/07)
      Az eljárás nyelve: holland
      
         A kérdést előterjesztő bíróság
      
      Arbeidsrechtbank Antwerpen
      
         Az alapeljárás felei
      
      
         Felperesek: Jamina Hakelbracht, Tine Vandenbon, Instituut voor de Gelijkheid van Vrouwen en Mannen
      
         Alperes: WTG Retail BVBA
      
         Az előzetes döntéshozatalra előterjesztett kérdés
      
      Úgy kell-e értelmezni az uniós jogot és különösen a férfiak és nők közötti esélyegyenlőség és egyenlő bánásmód elvének a foglalkoztatás és munkavégzés területén történő megvalósításáról szóló, 2006. július 5-i 2006/54/EK európai parlamenti és tanácsi irányelv (1) 24. cikkét, hogy azzal ellentétes az olyan nemzeti szabályozás, amely a tanúként fellépő személyek viktimizációval szembeni védelmét kizárólag annak a személynek biztosítja, aki valamely panasz vizsgálata keretében egy aláírt és keltezéssel ellátott dokumentumban hozza az általa észlelt vagy hallott, és a panasz tárgyát képező helyzetre vonatkozó tényállást annak a személynek a tudomására, akinél a panaszt benyújtották, vagy aki a bíróság előtt tanúként vallomást tesz?
      
         (1)  HL 2006. L 204., 23. o.